|  |  |  |
| --- | --- | --- |
|  | Gulbenes_nov MB400 |  |

**GULBENES NOVADA PAŠVALDĪBA**

Reģ.Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob. 26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

­­­­­­­­­­­­­­­

**SABIEDRISKĀ TRANSPORTA KOMISIJAS**

**SĒDES PROTOKOLS**

Gulbenē

2025.gada 27.janvārī Nr. GND/2.26.1/25/1

**Sēdi atklāj**: plkst. 13.00

**Sēdi vada:** Gulbenes novada domes deputāts, **Sabiedriskā transporta komisijas** priekšsēdētājs Ivars Kupčs**.**

**Sēdē piedalās:**

Komisijas locekļi:

* Gulbenes novada Centrālās pārvaldes Īpašumu pārraudzības nodaļas loģistikas vecākais speciālists Juris Osis;
* SIA “Gulbenes autobuss” valdes loceklis Gundars Kristapsons;
* Gulbenes novada domes deputāts Aivars Circens.

**Sēdē nepiedalās:**

* Gulbenes novada domes deputāte Guna Pūcīte.

**Piedalās uzaicinātie:**

* Gulbenes novada pašvaldības izpilddirektore Antra Sprudzāne;
* Gulbenes novada domes priekšsēdētāja vietniece Guna Švika.

**Sēdi protokolē: Sabiedriskā transporta komisijas sekretāre,** Gulbenes novada Centrālās pārvaldes Īpašumu pārraudzības nodaļas vecākā zemes lietu speciālisteIneta Otvare.

**DARBA KĀRTĪBA:**

1. **Par reģionālās nozīmes maršrutu tīkla izvērtējumu**
2. **Par reģionālās nozīmes maršruta Nr.7628 Gulbene-Madona izpildes laika maiņu**
3. **Iesnieguma izskatīšana par AS “Talsu autotransports” pasažieru pārvadājumiem**

**1.§**

**Par reģionālās nozīmes maršrutu tīkla izvērtējumu**

Gulbenes novada pašvaldība ir saņēmusi Vidzemes plānošanas reģiona 2024.gada 14.decembra iesniegumu Nr.5.1/604 (Gulbenes novada pašvaldībā saņemts 2024.gada 16.decembrī un reģistrēts ar Nr. GND/4.5/24/4344-V), kurā lūgts veikt reģionālā maršruta tīkla izvērtējumu un sniegt informāciju – pasažieru pašreizējā dzīves vieta, pašreizējā darba vieta, pašreizējā izglītības iegūšanas vieta un medicīnas pakalpojumu saņemšanas vieta u.c.

Notiek diskusija par apkopotajiem datiem. Apkopoto informāciju ir izvērtējusi komisija un secina, ka visa pieprasītā informācija ir savu iespēju robežās aizpildīta. Savukārt informācija, kurā jānorāda apdzīvota vieta novadā, no kurienes iedzīvotāji parasti dodas saņemt medicīniskos pakalpojumus uz konkrēto ārstniecības iestādi, un no kurienes uz darbu dodas iestādes darbinieki, nosaukums, iedzīvotāju skaits viena gada laikā, iestādes darbinieku skaits – šādu datu pašvaldības rīcībā nav un publiski šāda informācija nav pieejama. Dati apkopoti uz 2025.gada 27.janvāri.

Komisija izsaka ierosinājumu sazināties vēl ar datu aizsardzības speciālistu par datu apjomu ko drīkstam izsniegt, lai netiktu pārkāptas likuma normas.

Ņemot vērā iepriekš minēto un pamatojoties uz sabiedriskā transporta komisijas nolikuma, kas apstiprināts ar Gulbenes novada domes 2010.gada 27.maija lēmumu Nr.GND/1-1/10/7, 2.7.punktu, kas nosaka, ka komisijas uzdevumi ir izskatīt citus komisijas kompetencei atbilstošus jautājumus, Gulbenes novada pašvaldības sabiedriskā transporta komisija atklāti balsojot: PAR – 4 (Ivars Kupčs, Juris Osis, Gundars Kristapsons, Aivars Circens), “PRET”- nav, “ATTURAS”- nav, **NOLEMJ:**

Uzdot sabiedriskā transporta komisijas sekretārei I.Otvarei apkopoto informāciju nosūtīt Vidzemes plānošanas reģionam.

**2.§**

**Par reģionālās nozīmes maršruta Nr.7628 Gulbene-Madona izpildes laika maiņu**

Gulbenes novada pašvaldība ir saņēmusi Vidzemes plānošanas reģiona (turpmāk – VPR) 2025.gada 22.janvāra iesniegumu Nr.5.1/39 (Gulbenes novada pašvaldībā saņemts 2025.gada 22.janvārī un reģistrēts ar Nr. GND/4.5/25/284-V), kurā tiekam informēti, ka Valsts SIA “Autotransporta direkcija” ir saņēmusi no pasažieres lūgumu izpildīt agrāk reģionālās nozīmes maršruta Nr.7628 Gulbene-Madona reisu Nr.15, kas patlaban no Gulbenes AO atiet plkst.17.35 (izpildes dienas 123457). Grozījumi ierosināti, lai Madonas AO būtu iespēja pārsēsties uz maršruta Nr.7989 Madona-Pļaviņas-Rīga reisu Nr.08, kas uz Rīgu atiet plkst.19.05. Tiek ierosināts minētā reisa atiešanas laiku uz plkst.17.15, lai tas Madonas AO pienāktu plkst.18.45. Vienlaikus ar šiem grozījumiem būtu jāmaina arī saistītā reisa Nr.14 izpilde no Madonas AO no plkst.19.15 un plkst.18.50. VPR sniedz arī informāciju, ka no pieejamās informācijas maršruta Nr.7628 Gulbene-Madona reisu Nr.15 no Gulbenes AO izmanto vidēji 3 pasažieri, bet reisu Nr.14 no Madonas AO vidēji 5 pasažieri.

Komisija ir izvērtējusi ierosinātos priekšlikumus un tos neatbalsta, jo nesaskata nepieciešamību veikt šīs izmaiņas - nav bijis neviens ierosinājums no Gulbenes novada iedzīvotāja par grozījumu nepieciešamību. Kā arī tas var pasliktināt Gulbenes novada iedzīvotāju/darbinieku nokļūšanu uz mājām.

Ņemot vērā iepriekš minēto un pamatojoties uz sabiedriskā transporta komisijas nolikuma, kas apstiprināts ar Gulbenes novada domes 2010.gada 27.maija lēmumu Nr.GND/1-1/10/7, 2.5.punktu, kas nosaka, ka komisijas uzdevumi ir izskatīt Vidzemes plānošanas reģiona priekšlikumus par grozījumiem Gulbenes novada reģionālajā vietējās nozīmes maršrutu tīklā, Gulbenes novada pašvaldības sabiedriskā transporta komisija atklāti balsojot: PAR – 4 (Ivars Kupčs, Juris Osis, Gundars Kristapsons, Aivars Circens), “PRET”- nav, “ATTURAS”- nav, **NOLEMJ:**

1. Neatbalstīt Valsts SIA “Autotransporta direkcija” ierosinātos grozījumus grozīt reģionālās nozīmes maršruta Nr.7628 Gulbene-Madona reisu Nr.15, kas no Gulbenes AO atiet plkst.17.35 uz plkst. 17.15.
2. Uzdot sabiedriskā transporta komisijas sekretārei I.Otvarei sagatavot vēstuli Vidzemes plānošanas reģionam.

**3.§**

**Iesnieguma izskatīšana par AS “Talsu autotransports” pasažieru pārvadājumiem**

Gulbenes novada pašvaldība ir saņēmusi Gulbenes novada iedzīvotāju 2025.gada 22.janvāra iesniegumu (Gulbenes novada pašvaldībā saņemts 2025.gada 22.janvārī un reģistrēts ar Nr. GND/5.10/25/228-P), kurā tiekam informēti, ka kopš 2024.gada 1.novembra AS “Talsu autotransports” pasažieru pārvadāšanai izmanto neatbilstošus sēdvietu skaita transportlīdzekļus un daudzi pasažieri ir spiesti stāvēt kājās, kas ikdienā kursē maršrutā Nr.6017 Gulbene – Lejasciems-Pērle ar atiešanas laiku plkst.05.45 un maršrutā Nr.6026 Gulbene-Stāķi-Tirza-Velēna ar atiešanas laiku plkst.05.35.

Notiek diskusija īpašu uzsverot, ka radītie apstākļi ir ne tikai neērtības pasažieriem, bet arī, spēkā esošo noteikumu, attiecībā uz pārvadājumu drošību un pasažieru aizsardzību, pārkāpums. Saskaņā ar Latvijas likumdošanu, transportlīdzekļos, kuros ir vieta sēdvietām, ir jābūt pietiekamam vietu skaitam, lai nodrošinātu pasažieru drošību, it īpaši, ja runa ir par reģionālo sabiedrisko transportu. Turklāt pārvadātājam būtu regulāri jāseko līdzi pasažieru plūsmai un pārvadājumu veikšanai jāizmanto atbilstošas ietilpības autobusi. Ja problēma netiks atrisināta, Gulbenes novada pašvaldība rosinās jautājumu par līguma laušanu.

Ņemot vērā iepriekš minēto un pamatojoties uz sabiedriskā transporta komisijas nolikuma, kas apstiprināts ar Gulbenes novada domes 2010.gada 27.maija lēmumu Nr.GND/1-1/10/7, 2.7.punktu, kas nosaka, ka komisijas uzdevumi ir izskatīt citus komisijas kompetencei atbilstošus jautājumus, Gulbenes novada pašvaldības sabiedriskā transporta komisija atklāti balsojot: PAR – 4 (Ivars Kupčs, Juris Osis, Gundars Kristapsons, Aivars Circens), “PRET”- nav, “ATTURAS”- nav, **NOLEMJ:**

1. Lūgt Valsts sabiedrību ar ierobežotu atbildību“Autotransporta direkcija” nekavējoties risināt šo situāciju ar attiecīgo pārvadātāju, lai veiktu nepieciešamos pasākumus pasažieru drošības uzlabošanai un komforta nodrošināšanai.
2. Rosināt jautājumu par līguma laušanu, ja netiks problēma atrisināta.
3. Uzdot sabiedriskā transporta komisijas sekretārei I.Otvarei sagatavot vēstuli Valsts sabiedrībai ar ierobežotu atbildību“Autotransporta direkcija”, iekļaujot šī lēmuma 1. un 2.punktos noteikto.

Sēde slēgta2025.gada 27.janvārī plkst.14.30

**Komisijas vadītājs**

Sabiedriskā transporta komisijas

priekšsēdētāja vietnieks I.Kupčs

**Komisijas sekretāre**

Sabiedriskā transporta komisijas

sekretāre I.Otvare